**O ultimă iubire**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În clipele de tulburare și-n visele care mă dor

Mi-aș da pe gratis tot ce am, să nu rămân acum dator

Când sunt cuprins de-o teamă mută și nu mai am scăpare

Caut să fug, să mă scufund ca-ntr-o supremă eliberare.

În anotimpuri solitare și-n moartea clipei care vine

Mi-aș vinde gândurile toate și scânteierile divine.

Când timpul fuge-n disperare și norii-ncep a plânge

Dorul de tine mă doboară și sufletul îmi frânge.

Se sparge valul efemer de sufletu-mi tăcut

Speranța și iubirea toată și tot ce am crezut

Se schimbă-n crivăț și ninsoare și îmi îngheață locul

Din inima-mi făcută scrum și arsă de tot focul.

Ce mai contează tot ce scriu și toate versurile mele?

Când rațiunile-s nebune și au devenit așa rebele?

Tu știi că dragostea e oarbă și te iubesc fără suflare

Până la cer și înapoi, până la lună și la soare.

Când ziua moare-n asfințit și noaptea se înșiră

Și când privirile duioase, iubiri și doruri îmi treziră

Mă fac că nu înțeleg ce-mi spune iluzia deșartă

Doar tu ești, Doamne, cel ce știi, și-atât te rog: mă iartă.